**Батыс Қазақстан облысы Бөрлі ауданы Ақсай қаласы ЖББОМ**

**№4 қазақ тілі пәнінің мұғалімі Кусаева Бибигуль Каримовна**

4 «г» 18.02 4 «д», «е» 19.02.2014ж.

**Тақырыбы:** Аңдар.

**Грамматикалық тақырыбы:** Етістіктер.Тест.

**Мақсаты:** а) Оқушылардың сөздік қорын молайтып, сөйлем құрау, әңгімелей

алу дағдыларын жетілдіру.

ә) Оқушылардың қисынды ойлау, есте сақтау қабілеттерін дамыту.

б) Балалардың аңдарға деген сүйіспеншілігін,

қызығүшылығын арттыру.

**Түрі:** жаңа сабақ

**Әдісі:** түсіндіру, әңгімелесу, сұрақ-жауап.

**Көрнекілігі:**Тақырыпқа сай суреттер,кесте, карточка, жұмбақ

**Барысы.**

**ІҰйымдастыру бөлімі.**

Амандасу. Сабаққа дайындығын тексеру.

**Психологиялық дайындық**

Ана тілім арың бұл,

Ұятың боп тұр бетте.

Өзге тілдің бәрін біл,

Өз тілінді құрметте.

**ІІ Үй тапсырмасын тексеру.**

108-109 бет. Оқу, мәтіннің мазмұның айту. Батаны жаттау.

3-жат. жазбаша. «Ауылда» тақырыбына әңгіме құр.

1Қойдың пірін не дейміз? (Шопаната)

2Түйенің пірін не дейміз? (Ойсылқара)

3 Жылқының пірін не дейміз? (Қамбарата)

4 Сиырдың пірін не дейміз? (Зеңгібаба)

5 Ешкінің пірін не дейміз? (Шекшеката)

**ІІІ Жаңа сабақ**

А) Сұрақ-жауап әдісі

1 Қандай жабайы аңдарды білесіңдер?

2 Аңдар қалай өмір сүреді?

3 Оларды неге жабайы аңдар дейді?

1 Бұл сөздерге қандай сұрақ қоямыз? Қай сөз табы? (Зат есім)

2 Аңдар не істейді?( жүгіреді, аулайды, жейді, қашады, секіреді, тістейді,..)

3 Бұл қай сөз табы? (етістік)

4 Етістік қандай сұрақтарға жауап береді?

5 Нені білдіреді?

Ереже құрастыру. Дәптерлеріне жазу.

**Етістік- заттың қимылың, іс-әрекетін, жай-күйін білдіретін сөз табы. Етістік не істеді? не істейді? не істемек? не қылды? не қылады? т.б. сұрақтарға жауап береді.**

**ІҮ Сергіту сәті.**

Ал, балалар, тұрайық,

Алақанды ұрайық.

Оңға қарай бұрылып,

Солға қарай бұрылып,

Бір отырып, бір тұрып,

Бой сергітіп алайық.

**Ү Сөздік жұмысы.**

а) оқу

ә) талдау

б) жаңа сөздермен ауызша сөйлем құру.

*Сарышұнақ-суслик*

*Асырайды-кормят*

*Жабайы-дикие*

*Ешкім бақпайды-никто не заботится*

**ҮІ Оқулықпен жұмыс.**

1-жаттығу. Мәтінді оқы «Аңдар»

а) Тізбектесіп оқу, аудару.

ә) сұрақтарға жауап беру.

**ҮІІЖазбаша жұмыс**.

3-жат. Сөз тіркестерін қазақшаға аудар.

Үй жануарлары, аңдар, кең дала, ну орман, қу түлкі, шапшаң сарышұнақ, қорқақ қоян, үлкен арыстан.

**ҮІІІ Көрнекілікпен жұмыс.( Тіл дамыту әдісі)**

«Хайуанаттар бағы» суретін тақтаға ілу. Хайуанаттар бағындағы аңдар туралы сөйлемдер құру.

**ІХ Жұмбақ шешу.**

1Өзі айлакер, өзі бір қу,

Жүрген жері айқай да шу. (түлкі)

2 Қалқиып ұзын құлағы,

Елеңдеп қорқып тұрады. (қоян)

**Х Өздік жұмыс.**

Септеу

І қатар ІІ қатар

Түлкі қоян

**ХІ Кестемен жұмыс.**

|  |  |  |
| --- | --- | --- |
| Аңдардың атауы | Немен қоректенеді | Қайда мекендейді |
| қоян | Шөп, көкөніс | Далада,орманда |
| аю | Шөп, балық, жидек, ет | орманда |
| қасқыр | Ет | Тауда, орманда, далада |
| арыстан | Ет | Далада, орманда |

**ХІІ Қорытынды.**

Сабақты бекіту, бағалау.

**Тест жұмысы.**

1Үй жануарларын тап.

А) Сиыр, қой, ешкі, жылқы.

Ә) Жылқы, аю, лақ, қоян.

Б) Бұзау, қозы, түйе, аю.

2 Сиырдың несі бар?

А) лағы

Ә) құлыны.

Б) бұзауы

3 Жабайы аңдарды тап.

А) Аю, түлкі, қой.

Ә) Қоян, ешкі, сиыр, лақ.

Б) Қасқыр, арыстан, жолбарыс, түлкі.

4 Берілген сөйлемге керекті сөзді қой.

*Үй жануарлары адамға ... әкеледі.*

А) бал

Ә) пайда

Б) зиян

5 Түйе бізге не береді?

А) шұбат

Ә) сүт

Б) қымыз

**ХІІІ Үйге.**

109-110 бет. Оқу, әңгімелеу. 2-жат. жазбаша.